Sorin Alexandrescu

Înalta Curte de Casație și Justiție, decizii definitive în procesul de șantaj Antena - RCS. Dan Voiculescu a fost achitat. Sorin Alexandrescu a fost condamnat pentru șantaj la 4 ani și șase luni cu executare. Din această pedeapsă se scade perioada pe care acesta a petrecut-o în arest preventiv.

Publicitate

Postul Antena 1 trebuie să difuzeze textul deciziei definitive timp de 1 lună, de zece ori.

Deciziile definitive în dosarul de șantaj RCS - Antena Group:

George Matiescu, director Intact, achitat pentru acuzația de complicitate la șantaj. Definitiv

Antena 3 și Intact Publishing au fost achitate de Curtea de Apel de acuzația de șantaj. Definitiv

Sorin Alexandrescu, directorul Antena Group, condamnat la 4 ani și șase luni cu executare. Definitiv.

Antena TV Group: amendă penală 200.000 de lei. Definitiv.

Camelia Voiculescu, președintele grupului Intact - 1 ani și șase luni pentru complicitate la șantaj. Cu suspendare. Definitiv

Dan Voiculescu, fondatorul grupului Intact - achitat. Definitiv

Șerban Pop, fostul șef ANAF, doi ani închisoare cu susependare pentru divulgare de informații secrete. 80 de zile de muncă în folosul comunității. Definitiv.

Știre în curs de actualizare

Deciziile definitive ale Înalte Curți de Casație și Justiție au fost anunțate până la ora publicării acestei știri doar de B1 TV și de Digi24.

Nimic încă pe Antena 3 și România TV

CONTEXT . Potrivit rechizitoriului, în perioada 16 aprilie - 21 mai 2013, în calitate de director general al SC Antena TV Group SA, Sorin Alexandrescu a exercitat, în mod repetat şi gradual, acte de constrângere asupra unui acţionar al unei societăţi comerciale (parte vătămată) ameninţându-l cu darea în vileag a unor presupuse fapte de corupţie, astfel încât să îl determine să urmeze conduita impusă de inculpat. Conform datelor din anchetă, pesoana ce ar fi fost şantajată este administratorului RCS&RDS Ioan Bendei.

Procurorii susţin că Alexandrescu "a exercitat acte de ameninţare cu publicarea, prin intermediul entităţilor media, a unor documente care, în opinia sa, argumentau o pretinsă faptă de corupţie săvârşită de partea vătămată, în situaţia în care acesta nu ar fi acceptat semnarea unui contract de retransmisie a posturilor de televiziune aparţinând SC Antena TV Group SA la un preţ dorit de inculpat".

Semnarea contractului în condiţiile impuse de inculpat, respectiv la o valoare 6.480.000 euro/an, pe o durată de cinci ani, ar fi garantat stingerea litigiilor existente pe rolul instanţelor, oprirea campaniei media împotriva RCS&RDS pe care o reprezenta partea vătămată şi a persoanelor din conducerea RCS&RDS, arată anchetatorii.

Iulia Bunea

iulia.buneapaginademedia.ro